钦定古今图书集成/明伦汇编/人事典/第075卷 > 性理会通 > 《绝命词》汉·息夫躬
## 钦定古今图书集成/明伦汇编/人事典/第075卷 > 性理会通 > 《绝命词》汉·息夫躬

《汉书》曰：躬初待诏，数危言高论，自恐遭害，著绝命词，后数年乃死，如其文。

“元，云泱郁，将安归兮？鹰隼横厉，鸾徘徊兮。矰若浮焱，
动则机兮。”丛棘栈栈，曷可栖兮。发忠亡身，自绕罔兮。
冤颈折翼，庸得往兮。涕泣流兮萑兰，心结愲兮伤肝。
虹蜺耀兮日微，孽杳冥兮未开，痛入天兮呜呼，冤际
绝兮谁语？仰天高兮自列，招上帝兮我察。秋风为我
吟，浮云为我阴。嗟若是兮欲何留。抚神龙兮揽其须，
游旷迥兮反无期，雄失据兮世我思。